CELEX: 62009CN0377
Language: el
Date: 2009-09-23 00:00:00
Title: Υπόθεση C-377/09: Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Bruxelles (Βέλγιο) στις 23 Σεπτεμβρίου 2009 — Françoise Hanssens-Ensch (σύνδικος πτωχεύσεως της Agenor SA) κατά Ευρωπαϊκής Κοινότητας

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/15
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Bruxelles (Βέλγιο) στις 23 Σεπτεμβρίου 2009 — Françoise Hanssens-Ensch (σύνδικος πτωχεύσεως της Agenor SA) κατά Ευρωπαϊκής Κοινότητας
   (Υπόθεση C-377/09)
   2009/C 312/23
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de commerce de Bruxelles
   
      Διάδικοι στην υπόθεση της κύριας δίκης
   
   
      Ενάγουσα: Françoise Hanssens-Ensch (σύνδικος πτωχεύσεως της Agenor SA)
   
      Εναγομένη: Ευρωπαϊκή Κοινότητα
   
      Προδικαστικό ερώτημα
   
   Έχει το άρθρο 288, δεύτερο εδάφιο, της Συνθήκης ΕΚ την έννοια ότι συνιστά αγωγή λόγω εξωσυμβατικής ευθύνης κατά την έννοια της διατάξεως αυτής η αγωγή αποζημιώσεως που στηρίζεται στο άρθρο 530 του βελγικού Code des Sociétés [Κώδικα Εταιριών] και ασκήθηκε από σύνδικο πτωχεύσεως, με την οποία επιδιώκεται να υποχρεωθεί η Ευρωπαϊκή Κοινότητα να καλύψει το παθητικό της πτωχεύσασας εταιρίας, για τον λόγο ότι η Κοινότητα κατείχε εν τοις πράγμασι εξουσία διαχειρίσεως μιας εμπορικής εταιρίας και διέπραξε, κατά τη διαχείριση της εταιρίας αυτής, σοβαρό και κατάφωρο πταίσμα το οποίο συνέβαλε στην επέλευση της πτωχεύσεώς της;